Nyhedsbrev (1) april 2019

Til beboerne i Søndergården I + II.

Afd. bestyrelsen har som et forsøg besluttet at udsende Nyhedsbrev efter behov. Vi har mange tanker og ideer, som vi gerne vil dele med jer, og vi vil meget gerne høre jeres reaktioner.

I det hele taget er det vores ønske, at styrke kommunikationen beboerne imellem og mellem jer og os som bestyrelse til fælles glæde og gavn, og I skal være mere end velkomne til at kontakte en af os.

Lad os starte med at præsentere os:

Grethe Grønnegaard ( formand og kasserer), Jungmandsstræde 6, tlf.56963302, mobil: 51148264

Vibeke G. Petersen (sekretær, udhængsskabet ) , Jungmandsstræde 2,tlf. 23326258

Steen Juhl Hansen, (bladmand m.m.m.), Bådsmandsstræde15, tlf. 20187844

Gartnerhjælp:

Vi har set os lidt omkring efter hvilke behov, der kunne være her i Søndergården, og vi har konstateret, at **gartnerhjælp** kunne være aktuelt, da området har mange ældre beboere, der kan have besvær med selv at passe haven. Efter nogen søgen fandt vi frem til **Eriks Ejendomsservice, tlf. 25404432**, der har givet et favorabelt tilbud på 250 kr + moms (i alt 312,50) pr. time, forudsat der kommer nok tilmeldinger. Et eksempel kunne være klipning af hæk + bortskaffelse af det afklippede, det vil tage 1- 2 timer alt efter havens størrelse**. I skal** **selv tage kontakt** **til gartneren** og aftale, hvad I ønsker, der skal gøres og få den endelige pris!

**Husk:** Det er muligt at få **skattefradrag** for udgifter til bl.a. gartnerhjælp, så pas godt på kvitteringerne!!!

Udhængsskab:

Vi har et udmærket udhængsskab på vestgavlen af langhuset i Lodsstræde, det kan vi udnytte meget bedre, end det sker i dag. Glimrende til kommunikation beboerne imellem, og når bestyrelsen har noget, vi gerne vil dele med jer. **Obs!Obs! Det er i øvrigt også på vestgavlen af langhuset ved siden af udhængsskabet, at du finder HJERTESTARTEREN.**

Beboersammensætningen i Søndergården er meget forskellig, så hvorfor ikke prøve om du kan finde det du søger, **her**? Mulighederne er utallige, her kommer et par strøtanker:

Hvis du ….søger en at gå til fransk sammen med /… brænder for at starte en læseklub / …vil sælge en sofa eller købe en klapvogn / ….har små børn og vældig lyst til at starte en legestue sammen med andre mødre i samme situation (Lokalet er der!)/ ….leder efter din kat, der er løbet væk/ …….drømmer om at starte en petanque-klub (banen er der (næsten))…….eller……?

…….så lav et opslag og aflever det til Vibeke, der sætter det op i udhængsskabet. Opslaget må max. sidde i 14 dage, derefter vil det blive fjernet. I særlige tilfælde kan der aftales forlængelse. Opslaget skal udover emne indeholde navn og adresse, gerne tlf. nr. og evt. træffetid. Max.mål: 21 x 15 cm., min.mål: 10,5 x 7,5 cm. (Mål kravene vil muligvis blive ændret hen ad vejen alt efter plads og behov.)

Og så kunne du måske gøre det til en vane af og til at lægge vejen forbi udhængsskabet for at se, om der skulle være noget af interesse for netop **dig!**

Vi gør opmærksom på, at hvis du kommer med forslag til aktiviteter, hvad du er meget velkommen til, så forventes det selvfølgelig, at **du** **er indstillet på selv** **at gøre en indsats** for at få det til at køre.

Husk også lige at du altid kan gå ind på Bo42s hjemmeside og følge, hvad der sker i afdelingerne.

Trillebør, igen igen….

Havesæsonen nærmer sig, og skal vi så ikke være enige om **alle**, at være venlige, hensynsfulde beboere, der hurtigst muligt sætter trillebøren tilbage, hvor vi har lånt den, og ikke lader den stå **inaktiv** i flere dage i vores egen have. Der er rift om de trillebører, og det er så ærgerligt at gå forgæves den ene gang efter den anden, så lad os nu…..venligst!….huske det.

Vedlagt den nyreviderede folder ”Søndergårdens Selskabslokale og Gæsteværelse”. Her er fine muligheder, hvis du venter overnattende gæster eller skal holde en fest.

Mange lyse forårshilsner

Afd. bestyrelsen